Flere har helseforsikring

Antall helseforsikringer i Norge har økt med 28 prosent på ett år.

UNNGÅR SYKEFRAVÆR: Behandlingsforsikring blant ansatte i bedrifter blir stadig mer vanlig og bidrar til mindre sykefravær. Vis mer byoutline Gorm Kallestad

Publisert: Publisert: 31. januar 2012 07:59

300.000 nordmenn hadde ved nyttår forsikring mot helsekø gjennom jobben. Det er 28 prosent flere enn på samme tidspunkt for ett år siden.

– Det har i flere år vært klar vekst i behandlingsforsikring som et ansattegode i bedrifter. Det har blitt stadig mer vanlig å forsikre samtlige ansatte i bedriften, sier kommunikasjonsdirektør Leif Osland i Finansnæringens Fellesorganisasjon (FNO).

Bedriftene gjør dette for å sikre rask behandling slik at man unngår langvarig sykefravær, ifølge FNO.

Når det gjelder individuelle ordninger for behandlingsforsikring, er utbredelsen derimot relativt liten. Individuelle ordninger utgjør om lag 10 prosent av den totale kundemassen i Norge. Det er rundt 27.000 personer som har individuelle ordninger her i landet, ifølge FNOs statistikk.

LES OGSÅ:

- Private overdriver helsekøene

Tjener på helsekø